Az Oktatási és Szociális Bizottság 10 igen szavazattal, 4 tartózkodással és ellenszavazat nélkül az alábbi határozatot hozta:

**252/2015. (VI.17.) OSzB. sz. határozat**

Az Oktatási és Szociális Bizottság a „Javaslat a Szombathelyi Kistérség Többcélú Társulás társulási megállapodásának módosítására” című előterjesztést megtárgyalta, és a társulási megállapodást az alábbi módosítással javasolja a Közgyűlésnek elfogadásra:

1. A társulási megállapodás V. 5.1.4 pontjában a „Szombathely Megyei Jogú Város Polgármesteri Hivatala” kifejezés helyébe „Vasszécsenyi Közös Önkormányzati Hivatal” elnevezés kerüljön.
2. A társulási megállapodás VII. 3. pontja az alábbiak szerint módosuljon:

A működés és a feladat ellátás költségeit, a pénzügyi hozzájárulás összegét a Tanács állapítja meg költségvetési évenként.A tagok a települési állandó lakosságszámuk arányában éves tagdíjat fizetnek, melynek összege az alapítás évében 100 Ft/fő/év. A beszedett tagdíjakból a Társulás biztosítja **Vasszécsenyi Közös Önkormányzati Hivatal** ~~Szombathely Megyei Jogú Város Polgármesteri hivatala~~ részére a Munkaszervezet működésével kapcsolatos valamennyi kiadás fedezetét, így a Munkaszervezet feladatait ellátó dolgozó~~k~~ mindenkor megállapított és a **Vasszécsenyi Közös Önkormányzati Hivatal** ~~Polgármesteri Hivatal~~ által közölt illetményének, járulékainak és egyéb juttatásainak 100 %-át, valamint **a székhely működtetésével kapcsolatos mindennemű költség 100%-ának biztosítását, melynek összegét a Társulási Tanács a költségvetésében hagy jóvá** ~~évi 2 millió Ft összegben a dologi kiadások fedezetét.~~  A Társulás a kiadások fedezetét támogatásértékű működési kiadásként, évente 2 egyenlő részletben, április 30-ig és szeptember 30-ig átutalja **Vasszécsenyi Közös Önkormányzati Hivatal** ~~Szombathely Megyei Jogú Város Polgármesteri Hivatala~~ részére.

**Felelősök:** Rettegi Attila, az Oktatási és Szociális Bizottság elnöke

/a végrehajtásért:

Stéger Gábor, a Közgazdasági és Adó Osztály vezetője,

dr. Bencsics Enikő, az Egészségügyi és Közszolgálati Osztály vezetője/

**Határidő:** 2015. június havi Közgyűlés